Poolteist aastat varem võimu üles ütelnud Nikolai Teine jäi Venemaa viimaseks tsaariks. Pärast troonist loobumist ja Ajutise Valitsuse kehtestamist arreteeriti tsaariperekond Petrogradi revolutsiooninõukogu nõudmisel 7. märtsil 1917. Kuni suve lõpuni elasid nad Tsarskoje Selos, kuid saadeti peagi edasi Tobolskisse. Mõnda aega hoiti perekonda elus, kuna Lenin lootis neid kasutada pantvangidena Saksa keiser Wilhelm II’ga kauplemisel. 1918. aasta kevade toimetati Nikolai koos perega Jekaterinburgi. Kuna linna olid aga ründamas valgekaartlased, kartsid bolševikud tsaariperekonna vabastamist, mille tagajärjel oleks need võinud taas võimu juurde pürgima hakata.

17. juulil kell pool kolm öösel hukati Nikolai, tema naine Aleksandra Fjodorovna ning nende viis last Olja, Tatjana, Maria, Anastasia ja 13-aastane kroonprints Aleksei. Lisaks keisrile ja tema perele tapeti ka kolm teenijat ja arst. Hukkamist juhendas bolševik Jurovski.

17. juuli sündmused Eestis:

1856 – Aleksander II kinnitas Eestimaa talurahvaseaduse.

1857 – Tartus hakkas ilmuma Tartu Maarja koguduse õpetaja Adalbert Hugo Willigerode toimetusel nädalaleht Tallorahwa Postimees.

1906 – tegevust alustas Eesti Noorsoo Kasvatuse Selts.

1919 – Anton Uesson valiti Tallinna linnapeaks.

1932 – Tapal toimus lööming Eesti Sotsialistliku Tööliste Partei võimlemisrühmade ja vapside vahel.

1935 – Tallinna sadamasse saabusid kolm Poola allveelaeva.

1937 – valmis Türi raadiosaatejaama mast-antenn, mis oli 197 meetri kõrgune ja tagas riigi Ringhäälingu kuuldavuse kogu Eestis.

1940 – Tallinnas Vabaduse väljakul korraldati suurmiiting 14.-15. juulil 1940 toimunud Riigivolikogu valimistel saavutatud nn. valimisvõidu puhul.

1965 – Eesti NSV–d autasustati Lenini ordeniga.

1981 – avati Pärnu-Riia laiarööpmeliine raudtee.

1987 – suri maadleja Kristjan Palusalu

Ja maailmas:

1905 – Riias sündis fotograafia ajaloo üks olulisemaid leiutajaid Walter Zapp, kes elas pea terve esimese iseseisvusaja Eestis

1936 – algas Hispaania kodusõda.

1945 – algas Potsdami konverents.

1954 – sündis Saksamaa liidukantsler Angela Merkel

1955 – USA California osariigis Anaheimis avati Disneyland.

1965 – Läti NSV-d autasustati Lenini ordeniga.

197 – suri USA džäss-muusik John Coltrane

1976 – algasid XXI suveolümpiamängud Montréalis, Kanadas.